Държавен вестник, бр. 96, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  96
ПРИЛОЖЕНИЕ 5
ПРАВИЛА И ПРОЦЕДУРИ НА ПОМОЩТА 
ЗА ПОДГОТОВКА НА ПРОЕКТИ И ФОНДА 
ЗА ТЕХНИЧЕСКА ПОМОЩ 
Приложение 5 е неразделна част от Рамко­
вото споразумение между правителството на 
Република България и Федералния съвет на 
Конфедерация Швейцария за изпълнение на 
Българо-швейцарската програма за сътрудни­
чество. Всички изменения на това приложение 
трябва да бъдат в писмен вид и въз основа на 
взаимно съгласие между компетентните вла­
сти, посочени в член 9 от основната част на 
рамковото споразумение. 
Приложение 5 определя правилата и проце­
дурите за помощта за подготовка на проекти 
и Фонда за техническа помощ. 
В приложение 1 се определя концептуална­
та рамка на Българо-швейцарската програма. 
Предвидени са правилата и процедурите: в 
приложение 2 за цялостното изпълнение на 
Българо-швейцарската програма за сътрудни­
чество; в приложение 3 за проекти и програми; 
в приложение 4 за тематични фондове. 
А. Помощ за подготовка на проекти
1. Дефиниция и цел 
Помощта за подготовка на проекти предоста­
вя финансова подкрепа за изготвянето на готови 
проектни предложения (например проучвания 
за приложимост, оценки на въздействието върху 
околната среда и др.). 
2. Заявки и процедури по одобрение
Заявката за финансова подкрепа за подготов­
ка на проекти трябва да бъде част от резюмето 
на проекта (виж приложение 3, точка 1.2). 
SECO извършва оценка на това, дали иска­
ната помощ за изготвяне на проект отговаря 
на изискванията за финансова подкрепа. 
Решението за отпускане на финансова 
подкрепа за изготвяне на проект е част от 
окончателното решение на Швейцария относно 
описанието на проекта. 
3. Управление на помощта за под­
готовка на проекти 
Помощта за подготовка на проекти се уп­
равлява от НКЗ. 
4. Споразумение за помощ за под­
готовка на проекти
Споразумението за помощ за подготовка 
на проекти се изготвя и подписва от НКЗ от 
българска страна и от SECO от швейцарска 
страна. Съдържанието на споразумението за 
предпроектна помощ трябва да включва inter 
alia:
– Цели на помощта за подготовка на проекти.
– Роли и отговорности.
– Подробен списък с допустими разходи за 
финансиране.
– Съфинансиране.
– Процедури за одит, мониторинг и отчетност.
5. Съфинансиране
За финансовите средства, предоставени от 
помощта за подготовка на проекти, се изисква 
минимално съфинансиране от страна на полу­
чателя или трета страна от 15 %. Ставката на 
съфинансиране ще бъде определяна за всеки 
конкретен случай.  
В. Фонд за техническа помощ
1. Дефиниция и цел
Фондът за техническа помощ се създава, за 
да бъдат покрити някои допълнителни разхо­
ди на България за ефективното и ефикасното 
управление на финансовата помощ. 
2. Допустими разходи 
Разходи, направени от българските власти 
за управление, изпълнение, мониторинг и 
контрол на финансовата помощ като цяло, не 
са допустими за финансиране. Някои разходи 
обаче, направени от българските власти за из­
пълнение на задачи, които са допълнителни и 
изключително свързани с финансовата помощ, 
са допустими за финансиране, ако попадат в 
една от следните категории: 
а) Разходи за годишни срещи, заседания на 
мониторингови комитети и комисии за избор 
на проекти по Българо-швейцарската програма 
за сътрудничество.
b) Обучение на потенциални изпълнителни 
агенции с цел те да бъдат подготвени за из­
пълнение на Българо-швейцарската програма 
за сътрудничество.
c) Разходи за наемане на консултанти за 
разработване на процедури и насоки за из­
ползване на швейцарската финансова помощ.
d) Разходи за наемане на консултанти и 
експерти за идентифициране и/или преглед на 
проектни предложения, изпратени до НКЗ, и 
подготовка на финансови заявки до Швейцария.
e) Разходи за наемане на консултанти и 
експерти за мониторинг, одитиране или пре­
глед на подкрепящи мерки, финансирани от 
финансовата помощ и от цялостната Българо-
швейцарска програма за сътрудничество.   
f) Разходи за одити и проверки на място 
на действия, свързани с финансовата помощ, 
когато те се отнасят до посочените дейности 
и които не попадат в обичайните задължения 
на България.
g) Мерки за публичност, свързани с финан­
совата помощ.
h) Разходи за участие в срещи с швейцарските 
власти, които се провеждат извън България. 
i) Разходи за превод за НКЗ и междинните 
органи на ниво управление на швейцарската 
финансова помощ.
j) Разходи за допълнително оборудване, в т.ч. 
софтуер, по специална поръчка за изпълнение 
на финансовата помощ.